ബൈക് ഇടിച്ച് കാല്നട യാത്രക്കാരനായ ലൈറ്റ് ആന്ഡ് സൗന്ഡ് കടയുടമ മരിച്ചു മേല്പറമ്ബ്: www.kasargodvartha.com 15.09.2021 ബൈക് ഇടിച്ച് കാല്നട യാത്രക്കാരനായ ലൈറ്റ് ആന്ഡ് സൗന്ഡ് കടയുടമ മരിച്ചു. കോളിയടുക്കത്തെ ആര് കെ ഡിന്നര് സെറ്റ് കടയുടമ മാധവന് മണിയാണി 70 ആണ് മരിച്ചത്.ബുധനാഴ്ച പുലര്ചെ ആറര മണിയോടെ കോളിയടുക്കത്ത് വെച്ചാണ് അപകടം സംഭവിച്ചത്. ചട്ടഞ്ചാല് ഭാഗത്ത് നിന്നുവരികയായിരുന്ന ബൈക്, മാധവന് മണിയാണിയെ ഇടിച്ച ശേഷം തൊട്ടടുത്ത ഇലക്ട്രിക് പോസ്റ്റില് തടഞ്ഞുനില്ക്കുകയായിരുന്നു.ബൈക് യാത്രക്കാരന് അമിത വേഗതയില് ആയിരുന്നുവെന്ന് പറയുന്നു. രണ്ടുപേരാണ് ബൈകില് ഉണ്ടായിരുന്നത്. ഇവര്ക്കും പരിക്കേറ്റു. മാധവന് മണിയാണിയെ ഉടന് തന്നെ ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. ഭാര്യ: മാധവി. മക്കള്: രാജന്, മധു, ജയന്, പ്രസാദ്, പ്രമോദ്, ഓമന.മരുമക്കള്: രാമകൃഷ്ണന് നീലേശ്വരം, കുസുമ, ചന്ദ്രാവതി.സഹോദരങ്ങള്: ചന്തു മണിയാണി, നാരായണി, കാര്ത്യായനി, അമ്മാളു, ദേവകി.